
Divisionsrådsmøde 2026
Egeskov Division, Det Danske Spejderkorps
Referat


Lørdag d. 18. april 2026 kl. 10 hos Grøndalsgruppen, Kappendrupvej 2
Repræsenteret er Grøndalsgruppen, Rething Gruppe, Mads Lerche, Krage Sø, Sund og Alpegruppen, Kerteminde, divisionsledelsen.
Referat
1) Valg af dirigent, Thomas Ravn og referent: Lotte Mølbak, Krage Sø. Indkaldelsen er udsendt til februar, der indkaldt i tide. Indkaldelsen er sendt til GL med ønske om videresendelse til divisionsrådets medlemmer.
2) Beretning fra divisionsledelsen ved Thomas Ravn
Siden sidste DRM har vi indført et part nye tiltag; vi tager rundt og besøger grupperne på mødeaftener – det er der blevet taget rigtig godt imod. Nogle grupper benytter lejligheden til gode råd om ledelse og aktiviteter andre ser det som et velkomment og hyggeligt indslag – vi har smagt på ca 1 mill pandekager. Grupperne havde udtrykt ønske om disse besøg frem for besøg på grupperådsmøderne, savnes der deltagelse på grupperådsmøderne? Desuden har vi forsøgt at indføre PL/A – træning. Et tilbud til trops- og juniorspejdere, hvor der både trænes færdigheder og introduceres til ledelse. Samtidig kan det aflaste en ledergruppe i planlægning af april måneds ture. Desværre aflyst sandsynligvis pga. sen tilmelding. 
På mødefronten har der været afholdt DL-møder som det burde fremgå af hjemmesiden. Det har desværre knebet lidt med opfølgning/oplæg af mødereferater. Desuden har der være afholdt et fællesledermøde, hvor vi bla. har snakket om divisionens planlægning vs. gruppernes kalendere, hvilket har resulteret i årshjulet på hjemmesiden, som kan sammenholdes med gruppernes egen planlægning. Grupperne må meget gerne lægge årshjul på egen hjemmeside. Desværre kun lille antal deltagere på fællesledermøde. Vi modtager gerne tilbagemeldinger om ønsker til fællesledermøder. F.eks. grendelte møder, indslag udefra, GL-møder mv. 
Medlemstals udviklingen for divisionen og grupperne blev vist. Som det fremgår, oplever nogle grupper lidt fald, nogle lidt uændret og nogle lidt stigning. Samlet set en lille nedgang i divisionens medlemstal. Det har ikke umiddelbart været muligt at danne en oversigt over årenes udvikling på basis af grenene. Men vores opfattelse er, at der hvor der opleves fald er det hovedsageligt i de ældre grene, mens de grupper, der har familiespejd oplever stor tilgang her. Vi vil i DL gerne arbejde for at styrke de ældre grene. Det er vigtigt, at der er et godt tilbud til de spejdere der ”vokser ud” af familiespejd. Derfor har vi også forsøgt os med PL/A træning. Overordnet set har vi indtryk af en division som fungerer rimeligt og med et stort udviklingspotentiale. Det skyldes ikke mindst et stort engagement fra lederne. Men vi er også klar over, at nogle trækker et unødvendigt stort læs, og vi vil gerne have flere ledere. Det er et langt sejt træk, som netop kræver styrkelse af de ældre grene. Vi har i DL et håb/mål om, at alle grupper hvert år kan sende mindst en patrulje afsted på et af de større løb, som er nævnt på hjemmesiden. Dels er det et mål, som spejdere og ledere kan have at arbejde hen imod og dels vil det give deltagerne en stor oplevelse. Vi vil gerne opfordre til, at man inviterer hinanden til både hverdagsmøderne, men også til turene. Det medfører, at både spejdere og ledere er mere trygge ved at deltage ved fællesarrangementer, at man kan hjælpe hinanden i planlægningen, inspirere hinanden og giver spejderne nogle anderledes oplevelser. 
DL har vedtaget tilskud til WSJ. Kr 5.000,-/ansøger max 100.000,- hvorefter tilskud pr deltager falder. To har søgt, en har fået udbetalt. 
Fyns Blå Spejdere. Divisionerne modtager hvert år tilskud fra Kulturministeriet som administreres af Fyns Blå Spejdere. Plan/Puf/KRM – grupperne bedes meddele divisionskassereren, hvor mange der sendes afsted – det har betydning for tilskud tilskuddets størrelse. 
Forslag om fælles divisionsturnering med Bro 2026. Det var Bro ikke interesseret i 2026, men gerne senere. 
Husk opdatering af mailadresser og funktioner i Medlemsservice. 
Afslutningsvis vil jeg gerne gentage, at vi oplever stor aktivitet i grupperne, hvor ihærdige ledere gør et stort arbejde i det daglige arbejde. Tak for det.
Tak for arbejdet i grupperne.
Beretningen blev godkendt.
3) Fremlæggelse af årsregnskab for 2025
a. Divisionen har glemt at opkræve grupperne for kontingent. Ups fra kassereren. Der er fokus på det, og der er en opkrævning på vej for 2026 til grupperne. Budgetteret med underskud på knapt 3500, ender i overskud op godt 3000 kr.
b. Kommentarer: spørgsmål til hvorfor Famikmin mærkerne ligger under materialer og ikke under arrangementet. Det blev opklaret undervejs.
c. Der er ikke planer om at nedsætte kassebeholdningen.
d. Kommentar til opsætningen af budgettet i forhold til regnskabet. Det ses ved indtægter ved ture og arrangementer og udgifterne til divi - junior/trop.
4) Fremlæggelse af budget for 2026 til godkendelse 
a. Under indtægter Ture/arrangementer skal stå, hvad indtægten fra deltagerbetaling er. Der skal stå kr. 12.000 (Famikmin og divi-junior/trop). Konsekvensrettelsen bliver at der dermed, at udgifterne til divisionsturneringen ændres til 30.000 kr (aftalt med divisionsledelsen). 
b. Juletur - trop/klan ændres til 0 kr for 2026. Posten ændres i 2027 til kr. 5000 og navngives PL/PA træning. Hvis der opstår en juletur i 2027, aftaltes det, at det kan lade sig gøre og der trækkes på reserverne.
c. Tallene for kontingentstigningen er forkerte. De skal rettes, dermed er der fejl i indtægter for 2026.
d. Vi beder om at der bliver lavet et nyt budget, som sendes ud til grupperne.
5) Vedtagelse af kontingent for det kommende år, 2027. Divisionsledelsen foreslår en ændring fra 3 x 28,- /år til 3 x 30,-/år
a. Der er fejl i forslaget. Nuværende kontingent er 3x8 kr. per spejder, i alt 24 kr pr år. Forslaget skal være 3x10 kr. pr spejder, i alt 30 kr pr. år. 
Konklusion: Det et svært at gennemskue stigningen i budgettet, da der er lavet forkert budget. Forsamlingen er enige om, at forslaget faldet, men at det på sigt fornuftigt at kigge på en kontingentstigning.
6) Behandling af indkomne forslag (skal være Divisionsledelsen i hænde senest d. 28/3)
a. Der er indkommet forslag om at indkøbe en container til depot for divisionens materialer. Den skal stå ved Danehofhytten (aftalt). Begrundelsen er, at der bliver indkøbt meget materiale, som ender i grupperne eller bliver smidt ud efter arrangementerne. En til to personer bliver materiale ansvarlige. Der er lavet budget på godt kr. 38.000 +/- 3000 kr.
Det blev vedtaget og de involverede arbejder videre med indkøb og etablering.

7) Valg til divisionsledelsen
Nuværende medlemmer af divisionsledelsen. Der foreslås at fortsætte med 2-årig valgperiode.
· DC Thomas Ravn (På valg – villig til genvalg), blev valgt med klap.
· DC - vakant, ingen stillede op.
· Kasserer Anette Skoglund Hansen (På valg – villig til genvalg for 1 år), genvalgt. Ny kandidat er fundet.
· DL Medlem Nikolaj Aaslyng (På valg – villig til genvalg) genvalgt.
· DL Medlem Henaj Jane Hammerich (Ikke på valg) genvalgt.
Der blev spurgt om der var flere kandidater. Der kan opstilles indtil selve valghandlingen. Mathilde Toftemann, Grøndalsgruppen stillede op og blev valgt.
8) Valg af 2 repræsentanter til BP-fonden
a. Theresa og Thomas R er nuværende medlemmer. Therese har trukket sig. Rasmus Gordon, Danehofhytten meldte sig og blev valgt.

9) Beretning fra Danehof hytten
a. Beretning fra 2025 og planer for 2026 ved Rasmus Gordon
i. Godt år, god udlejning, fokuseret på drift. Udlejet fra nu frem til oktober, langtidsudlejning i sommerferien. Sidste år udskiftning af gavl m.m. Grupperne har opdaget, at der er gratis weekender, de bruger dem.
2026, hytten skal males, kan være svært at trække frivillige, professionelt er bestilt til at male den. Udskifte hyttehjørnerne inden den males. Optimeret på hjemmesiden. Udskiftning af rengøringsfirma til lokalt firma. Divisionsturnering i år, - tilknytningen stiger. Arbejdsweekend næste weekend, man er velkommen til at dukke på. Det er ikke meldt ud endnu, det kommer i dag.
b. Regnskab
i. 2025 har et lille underskud på 1243,37 kr., det skyldes ekstraordinære omkostninger. Der er udloddet hytteweekender til spejdergrupperne til en værdi af kr. 12.600 kr. Regnskabet blev godkendt.

10) Valg af bestyrelse til Danehof hytten. 
Nuværende medlemmer af bestyrelsen
a. Ramus Gordon - Formand
b. Anette Hansen - Kasserer
c. Steffen Olsen 
d. Mikkel Jørgensen
e. Henaj Hammerich
Alle ønsker genvalg og blev genvalgt. Der er en vakant post som hyttemester, hvis man kender nogen, er de velkommen til at melde sig.
11) Valg af revisor og eventuelt revisorsuppleant
a. Revisor Ole Græns 
b. Revisor suppleant Hans Engberg
Ole Græns genopstiller og blev genvalgt som revisor. Hans Engberg blev genvalgt, han er dog ikke til stede, divisionsledelsen kontakter ham og hører om, han er villig til genvalg.

12) Eventuelt
a. Dagrofa-kort: vil gerne oprette et divisionskort til Dagrofa.
b. Kommunikation: Udsendelse af mails fra divisionsledelsen. Medlemsservice er ikke nødvendigvis opdateret, det er derfor svært at få mails ud til de rette. Husk, at opdatere medlemsservice ude i grupperne. Officielle ting fra divisionsledelsen skal ud via medlemsservice på mail, opfodring til at divisionsledelsen er skarpe på, hvem der er sendt ud til, og om det er noget der skal videresendes. Opfordring til at der bekræftes for modtagelse. Der må gerne lægges mødeindkaldelser på Facebook, men det skal også sendes via medlemsservice som mail.
c. Grøndalsmarch: 50-års jubilæum, kom gerne.

